***סיפורים של סבתא***

נולדתי בבני דרור בשנת 1953 במושב שיתופי.

אמא שלי ואבא שלי היו מגרמניה והיו צוחקים על היקים "המיוחסים" היו ההורים הצברים ילידי הארץ וכל עם שהמורה הקריאה את שמינו ביומן לבדוק נוכחות, שאלו גם מאיפה ההורים, אני התביישתי שהוריי מגרמניה.

הכניסה לבית ספר הייתה טראומטית בשבילי עד אז הייתי ילדת טבע וחוץ וכל הזמן החול על העצים במשחקים בחוץ.

פתאום נכנסתי למסגרת עם המורה הכי קשוחה בעולם ולא היה לי קל לקלוט את החומר, כל אחר הצהריים ישבתי על שיעורי בית, כבר לא ראיתי חול, עצים, משחקים, נדנדות וזה היה דיכאון גדול בשבילי.

אני חושבת שמאז אחריי השנתיים הראשונות הפסקתי ללמוד ברצינות.

**ילדות בצל מלחמת ששת הימים.**

בכיתה ח, היה מתח גדול במדינה הימים שלפני מלחמת ששת הימים.

כולם כבר התכוננו, חפרנו "שוחות" באדמה כי לא היה מספיק מקלטים ושם נתחבא אם תהיה הפגזה,

זה היה מאוד מפחיד כי זה לא נראה לי מספיק.

פרצה המלחמה, היינו אז בכיתה.

כל הבנים קפצו וצעקו משמחה ואני התפלאתי שזה מרגש את הבנים שיש מלחמה והבנתי שזה טבע האדם.

באותה שנה כתבתי חיבור שנקרא "החיה שבאדם".

שנת מצוות

בכיתה ו חגגו לכל הבנות בת מצווה משותפת וזאת הייתה שנה שלמה של "משימות"

אחת המשימות הייתה, להתארח שבוע בקיבוץ, ולחיות את חיי הקיבוץ כולל לעבוד.

התאהבתי שם בבן של המשפחה שעבדתי אצלה אבל הוא היה גדול ולא שם עליי.

משימה אחרת הייתה להיפגש עם אישיות חשובה.

נסענו שניים שניים לעיר הגדולה אחריי שתיאמנו עם אותה אישות חשובה.

הכנו שאלות מראש ופגשנו את אוריאל אופק, סופר ילדים מפורסם אז.

אני חושבת שזו פעם ראשונה שנסעתי באוטובוס בלי מבוגר והיה לי כסף משלי.

בסוף השנה הזאת הייתה מסיבה שהתכוננו אליה כל החופש הגדול והבמאי היה האיש הכי עצבני בבני דרור והוא היה מפחיד אותו עם הצעקות שלו.

אני התבאסתי, שאף פעם לא קיבלתי תפקיד גדול,

באותו טקס כל ילד קיבל שעון מהמושב.

אהבה בתיכון- לבית ספר תיכון הגעתי כמה ימים אחרי ההתחלה.

התיישבתי במקום שהיה פנוי ופתאום שמעתי מישהו מאחוריי מצביע ומדבר עם המורה.

הסתכלתי אחורה וראיתי את הבן הכי יפה בבית ספר.

הוא גמר לדבר ואז חייך, וזה היה חיוך מתוק שעוד לא ראיתי כמוהו.

מיד התיידדתי אתו וזה היה כבוד גדול, כי הוא היה החתיך של בית ספר והאהוב הבנות.

שירות צבאי ואהבה- בצבא הייתי מורה חיילת, לא הייתי בבסיס תבאי וגרתי עם עוד כמה בנות בדירה באשקלון ולימדתי לקרוא ולכתוב נשים שלא ידעו.

כל כך התגעגתי לחבר שלי אז, והוא אליי.

יום אחד הוא ברח מהקורס טייס כדי לבוא לבקר אותי והעיפו אותו משם.

באמצע הצבא התחתנתי אתו.

החבר שלי בתיכון, כל כך התגעגעתי אליו אחריי הצהריים שאני ועוד בן מהמושב שהייתה לו חברה מהמושב של החבר לי,

גנבנו את האוטו של המשק למרות שהיינו בלי רישיון.

נסענו באוטו לחברים שלנו בנורדיה וחשבנו שהכול עבר בשלום.

אבל בבוקר למחרת גילינו שהדבר התגלה וכועסים עלינו מאוד.

אני השתפנתי ואמרתי שזה היה רעיון וביצוע שלו.

מאז יש לי איסורי מצפון על כך כי הוא טף את העונש והצעקות.